
У намери да заштитимо Ваше право на приватност које је загарантовано Законом о заштити података о личности желимо да Вас обавестимо о следећем: 

Ваше личне податке обрађује и стара се о њиховој безбедности Национална служба за запошљавање, са статусом организације за обавезно социјално осигурање, са седиштем у Крагујевцу, у улици Светозара Марковића 37, матични број 17539957.  Контакт лица за заштиту података о личности: lzzpol@nsz.gov.rs
У складу са Законом о запошљавању и осигурању за случај незапослености, Национална служба за запошљавање обавља послове запошљавања: обавештавања о могућностима и условима за запошљавање, посредовања у запошљавању у земљи и иностранству, професионалне оријентације и саветовања о планирању каријере, спровођења мера активне политике запошљавања, евалуације мера активне политике запошљавања и остваривања права из осигурања за случај незапослености. У сврху пружања ових услуга, Национална служба за запошљавање, обрађује Ваше личне податке на основу Закона о запошљавању и осигурању за случај незапослености и Правилника о ближој садржини података и начину вођења евиденције у области запошљавања.

У горе наведену сврху обраде, само неопходни, Ваши подаци о личности могу бити доступни послодавцима, надлежним органима јединица локалне самоуправе, Републичком фонду за пензијско и инвалидско осигурање, Републичком фонду за здравствено осигурање, Централном регистру обавезног социјалног осигурања, Комисији органа вештачења Републичког фонда за пензијско и инвалидско осигурање, министарству надлежном за послове запошљавања, као и другим државним органима и организацијама, у складу са законом.

У циљу заштитеВашег права на приватност обавештавамо Вас да имате:

· право на приступ Вашим подацима;

· право да од нас тражите исправку Ваших података;

· право да од нас тражите да избришемо Ваше податке;

· право да ограничите обраду Ваших података;

· право да уложите приговор уколико сматрате да је ваше право на приватност повређено и право да поднесете притужбу Поверенику за информације од јавног значаја и заштиту података о личности.

Захтев за остваривање Вашег права можете поднети путем поште или на адресу lzzpol@nsz.gov.rs
Ваши лични подаци ће бити третирани као поверљиве информације и чуваће се трајно у Републици Србији у складу са Законом, уз примену одговарајућих техничких, организационих и кадровских мера које осигуравају њихову безбедност, а обраду ваших података вршиће само овлашћени запослени у Националној служби за запошљавање. Изузетно, ваши подаци о личности могу уз ваш посебан пристанак бити изнети у друге државе у циљу вашег запошљавања у иностранству у складу са међународним споразумима Републике Србије. 

За пријаву на евиденцију Ваша је законска обавеза да нам дате Ваше личне податке, и то тачне и потпуне. У супротном нећете моћи да остварите Ваше право увођења у евиденцију.  

